**Foglalkozásterv**

Iskola: Bihardiószegi 1-es számú Általános Iskola

Pedagógus neve: Várdai Andrea

Osztály: 1. B.

A foglalkozás támája: Böhömök és potomok

A foglalkozás célja: a saját belső erőforrások felfedezésére és elfogadására való ösztönzés, az önismeret pozitív élményeken keresztüli megerősítése, önbizalom serkentése, szókincsbővítés

Tantárgyi kapcsolódás: anyanyelvi kommunikáció, személyiségfejlesztés, zene és mozgás

Felhasználási javaslat: anyanyelv, személyiségfejlesztés

Időtartam: 50 perc

Módszerek: magyarázat, beszélgetés, drámajáték, szemléltetés, digitális játék

Eszközök: Szitakötő folyóirat, képek, számítógép

Felhasznált irodalom: Szemes Flóra Borsika: Böhömök és potomok

<https://soundcloud.com/liget/szemes-flora-borsika-bohomok-es-potomok-mese>

**A foglalkozás mozzanatai:**

1. Ének: Kicsi vagyok én

Kérdés: Érezted-e már, hogy túl kicsi, vagy túl nagy voltál egy helyztetben?

*Kicsi* és *nagy* szavak szininímáinak felsorolása

*Böhöm* és  *potom* szavak magyarázata

Különböző állatok képeinek csoportosítása *Böhöm* és  *potom* kategóriákban

<https://wordwall.net/hu/resource/97331038>

1. Ének újraéneklése a szöveg megváltoztatásával: a *kicsi* szót a *potom*, a *nagy* szót *böhöm* szóval helyettesítjük. Az éneket az osztályban található hangszerekkel kísérjük.

Ukulele kép bemutatása, szómagyarázat

1. A mese meghallgatása a Hangos Szitakötőből

<https://soundcloud.com/liget/szemes-flora-borsika-bohomok-es-potomok-mese>

1. Szövegértő kérdésekre válaszolnak, dramatizálás
2. Önismereti kérdéssor a Szitakötő segédanyaga alapján
3. *Huba nagyon szégyenlős volt, csak akkor zenélt, ha senki sem hallotta. Volt már veled is olyan, hogy nem merted megmutatni, amit tudsz, vagy amit szeretsz csinálni? Mesélj róla!*
4. *A vásárlók is azt gondolták magukról, hogy ügyetlenek, vagy nincs érzékük a zenéhez. Szerinted miért érez valaki így saját magával kapcsolatban? Mit tanácsolnál nekik?*
5. *A mesében Huba „egyre kisebbnek” érezte magát, amikor bátortalan volt, de zenélés közben egyre „nagyobb lett”. Te mikor szoktad magad bátornak, vagy „nagynak” érezni?*
6. *Volt már olyan, hogy mások bátorítottak valamiben, amihez nem volt elég önbizalmad? Mit jelent számodra a bátorítás? Miben segíthet?*
7. *Szerinted mi történik velünk, amikor elhisszük, hogy az, amit csinálunk, „nem is fontos”? Hogyan tudjuk mégis értékesnek látni önmagunkat és a tetteinket?*
8. *A végén Huba kiült zenélni, és már nem volt annyira bátortalan. Te mikor léptél ki olyan „ajtón”, ami előtte félelmetesnek tűnt? Mi segített átlépni a saját határaidat?*
9. *A fiú azt mondja: „Az vagy, aminek látod magadat.” Mit jelenthet ez számodra? Milyennek látod most éppen önmagadat?*
10. Önismereti játék állat szimbólumokkal

A tanulók választanak egy tükröt, belenéznek. Ha illik rájuk az adott állat tulajdonsága, akkor megszüntetik a képet, ha nem értenek egyet a tükör által javasolt tulajdonsággal, akkor mondanak magukról egy tulajdonságot.

<https://wordwall.net/hu/resource/97332507>

1. Befejezés: Legyél a tükröm!

A gyerekek párba állnak egymással szemben és felváltva mutatják egymás mozdulatainak tükörképét.